Salud d'an holl.  Traoù nevez a zo da gaout war an dachenn-se. Gant Divskouarn (un tamm pour evit ma chapel   ) e vo roet lañs d'an 10 a viz Ebrel d'un ostilh nevez da renabliñ ha da sikour ar magerezed a labour gant pe e Brezhoneg. An dra-se a vo ur sitem karta c'hoazh, e-giz se e vo tu deomp reiñ un tamm stern d'ar raktresoù. 3  live a vo, an hini kentañ evit aozadurioù hag a ginnig abadennoù tañva d'ar yezh evit ar vugale hag ar magerezed, hag ivez evit ar magarezed hag a gustum daremprediñ seurt emgavioù. Al live 2 a vo evit magerezed hag a ra un tammig bemdez gant ar yezh, pe evit ur mare resis eus an devezh, pe gant frazennoù boutin. Ha da echuiñ ez eus al live 3 hag a zo evit tud o labourat d'ar muiañ e brezhoneg.    Ar pal a zo kaout ganeomp listennad ar skoazeller(ezed/ien)-vamm hag a labour gant ar yezh, pezh  n'eus ket outañ neblec'h c'hoazh, setu ul liamm davet lec'hienn Divskouarn lec'h e vez kavet ar re a anavezomp evit poent : (muioc'h a zo e gwirionez, ret eo din hizivaat al lec'hienn...).    D'ar c'hentañ tro !